( 235 ) 



Andriu Clariti, Kousse Bonagrasie, Fedrich Domi, Binde 

 Henrici, Renier Jehan et a leur autres compaignons, cytoiens 

 et marchans de Sene, dele compaignie Rollant Bon Seigneur, 

 deus mile et trois cens lib. de parezis kil nos ont presteis, 

 creus, et délivres en boens deniers et bien contes a no grant 

 besoing et dont nous nos tenons entirement a bien paie. 

 Lesqueils deniers deseurc dis nous proumetons et avons en- 

 couvent a rendre et a paier as personnes deseure dites et a leur 

 compaignons ou a lun deaus u a leur certain coumant, ki ces 

 lettres rendre no pora, au paiement de le foire de Troies le 

 Chaude prochainement venant, ki sera en lan dele incarnation 

 nostre Seigneur mil deus cens vins et nuef. Et sil avenist, ke ia 

 naviegne, ke nous a le dite compaignie fussiens défaillant de 

 paiementou a leur coumant et il ou leur coumans pour loquoi- 

 son de le dite dette feissent cous ou euissent damages, nous, 

 tous cous frais despens et damages kil i aroient et feroient, leur 

 soumes tenu de rendre et restoreir avoec le principal dette sour 

 lor simple dit ou dun deaus ou de leur certain coumant, ki ces 

 lettres aroit, sans autre prueve faire, et le dite dette amenrir. Et 

 quant a ce fermement tenir nous obligons et metons en droit, 

 en loy eten abandon envers toutes justicesdegiize et mondaines 

 nous et nos hoirs tous nos biens temporens et les biens de 

 nos hoirs, ou ke on les puist trouveir, presens et avenir, queil 

 quil soient, meubles et non meubles, et renonçons quant as 

 choses desus dites a toutes exceptions et barres de plait, a tout 

 privilège de crois prise et a prendre, a toutes aiuwes de 

 droit deglize et mondain, et autres aiuwes, a tous respis, 

 a tous autres privilèges, a toutes grâces, indulgenses et 

 lettres dounees et a douner dapostole, de roy de France et 

 dautrui et a toutes autres choses, raisons, et cavillacions, ke 

 nous poriemmes mètre avant en alant encontre les couventes 

 desus dites, ki aie dite compaignie poroient greveir et a nous 

 ou a nos hoirs valoir ou aidier, et renonchons encore au droit 

 ki dist ke generaus renonciasions ne puet riens valoir. En 

 tiesmoignage de toutes les choses deseure dites nos avons ces 

 présentes lettres fait saieleir de nostre saiel ki furent faites et 



